ועדת החינוך, התרבות והספורט, כנסת 18, פרוטוקול מספר 121, 2009-12-22 09:30

ציון פיניאן: שלום, אני פותח את ישיבת הוועדה.

ציון פיניאן: אני רוצה לפתוח ולקרוא כמה משפטים ממטרת חוק ז'בוטינסקי: "מטרתו של חוק זה להנחיל לדורות את חזונו, מורשתו ופועלו של זאב ז'בוטינסקי, לציין את זכרו ולהביא לחינוך הדורות הבאים ולעיצוב מדינת ישראל, מוסדותיה, יעדיה ודמותה, בהתאם לחזונו הציוני.

ציון פיניאן: מטרותיו של חוק זה ייושמו בדרך של קיום יום זאב ז'בוטינסקי ופעילויות חינוכיות-ערכיות במוסדות המדינה, בצה"ל ובבתי הספר, מתן מלגות לתלמידים ומתן תמיכות למוסדות ציבור, הפועלים להגשמת מטרות חוק זה, לרבות באמצעות קיום פעילות בהר הרצל בירושלים, הכל לפי הוראות חוק זה".

ציון פיניאן: נקודה נוספת שצריך לציין היא התקציב: "(א) השתתפות אוצר המדינה בהפעלתו של חוק זה, לרבות תקציב המלגות, לפי סעיף 13 ותקציב לתמיכה במוסדות הציבור לפי סעיף קטן (ג), תקבע בחוק התקציב השנתי כמשמעותו בחוק יסודות התקציב.

ציון פיניאן: (ב) המועצה הציבורית תכין הצעה תקציבית שנתית להשתתפות אוצר המדינה, כאמור בסעיף קטן (א), ותגישה לראש הממשלה או שר האוצר.

ציון פיניאן: ראש הממשלה ושר האוצר יאשרו את הצעת התקציב כפי שהציעה המועצה הציבורית או בשינויים שיימצאו לנכון, ויביאו את הצעת התקציב המאושרת לפני הממשלה במסגרת הדיונים על חוק התקציב השנתי.

ציון פיניאן: מתן התמיכות לפי חוק זה ייעשה על פי מבחנים לתמיכה במוסדות הציבור, כאמור בסעיף 4(3) שייקבע ראש הממשלה לאחר התייעצות עם המועצה הציבורית".

ציון פיניאן: בלי מטרות אין תקציב ובלי תקציב אין מטרות.

ציון פיניאן: זכות הדיבור הראשונה היא לחה"כ אוקוניס, יו"ר ועדת הכלכלה.

אופיר אקוניס: אני מודה לך.

אופיר אקוניס: אני מבקש למסור ליו"ר הוועדה, חה"כ אורלב, תודה על קיום הדיון הזה.

אופיר אקוניס: חה"כ יריב לוין ואני הצענו במשותף את הדיון המהיר הזה.

אופיר אקוניס: אני שמח את ההזדמנות שנתתם לנו להעלות את הנושא על סדר היום.

אופיר אקוניס: ללא קשר לויכוחים הפוליטיים, בציבוריות הישראלית לא יוכלו לטעון שז'בוטינסקי הוא לא אחד מענקי הציונות, ענקי הדור, שהבין דברים רבים לפני רבים אחרים ויישם חלק מהם.

אופיר אקוניס: לדאבון הלב, הוא נפטר בגיל צעיר יחסית ולא הספיק לראות את החזון שלו למדינה יהודית עצמאית עם צבא עצמאי, מדינה לאומית ליבראלית קמה.

אופיר אקוניס: רעיונותיו, ששנים רבות היו מחוץ למעגל הקונצנזוס הישראלי, נטמעו במהלך השנים בזרם המרכזי של ההתנהלות של המדינה שלנו, אם זה בתחום התפיסות הביטחוניות, אם זה בתחום התפיסות הכלכליות-חברתיות, מהותה של מדינה.

אופיר אקוניס: חלק מהדברים שהוא כתב בספריו המרהיבים ובנאומיו הם דברים שאתה יכול לקחת היום, לקרוא אותם ולחשוב שהדברים נכתבו בשנת 2008 או 2009.

אופיר אקוניס: אני הייתי יכול לחדד את עניין קיר הברזל, את התפיסות הכלכליות הליבראליות עם הרגישות החברתית, אבל אחד הדברים החשובים ביותר הוא תפקידו של הנוער במימוש החזון הציוני.

אופיר אקוניס: ז'בוטינסקי אמר כי בלעדי הנוער לא תיתן תנועה.

אופיר אקוניס: אני חושב שהמקום הנכון ביותר לעסוק בעניין הוא בוועדת חינוך, ולא בכדי.

אופיר אקוניס: אנחנו רוצים להמשיך ולחנך את הדורות הבאים על האנשים שהניחו את היסודות למדינה שלנו.

אופיר אקוניס: קראתי היום באחד העיתונים, חה"כ לוין, שיש התנגדות לרעיון של שר החינוך להעלאת זכרם של עולי הגרדום, כי הדבר הוא מעודד מוות.

אופיר אקוניס: אני המום שאנשים מתוך המערכת יכולים לבוא ולומר, שאנשים שלחמו על עצמאותה של מדינת ישראל וששילמו בחייהם – הרי חלקם היו יכולים להיות איתנו ולהגיע להנהגת המדינה – לא צריכים להיות מוזכרים.

אופיר אקוניס: זה דבר שמגיע מתוך מערכת החינוך, שאמורה להעמיק את התפיסות הציוניות שלנו.

אופיר אקוניס: אני רוצה לעבור לרמה המעשית.

אופיר אקוניס: יושב כאן המנהל הכללי של מכון ז'בוטינסקי בישראל, שאני מכיר שנים רבות.

אופיר אקוניס: אני מוכרח להגיד, שבחלק מהעבודות האקדמיות שלי מופיעים חומרים רבים ששאבתי מן המכון הזה, שמחזיק את החומרים המקוריים של זאב ז'בוטינסקי.

אופיר אקוניס: זה לא עניין של מה בכך.

אופיר אקוניס: זה מפעל אדיר.

אופיר אקוניס: שמתקיים בתל אביב שנים רבות.

אופיר אקוניס: אני רוצה לשאול את משרדי הממשלה, האם מיושם החוק שנחקק בשנת 2005 בממשלתו השנייה של אריאל שרון – שלא חונך על משנתו של ז'בוטינסקי, אבל אנחנו צריכים לומר לו יישר כח על כך שבזמנו החוק הזה אושר.

אופיר אקוניס: אני רואה שחתומים עליו יו"ר הכנסת אז והיום ראובן ריבלין ונשיא המדינה לשעבר.

אופיר אקוניס: בסעיף 4 לחוק נקבע, כי המועצה הציבורית תייעץ לראש הממשלה לקביעת מבחנים לתמיכה במוסדות ציבור: "לשם שימור, שחזור והצגה של מוצגים ומסמכים הקשורים לחייו ולפועלו של זאב ז'בוטינסקי".

אופיר אקוניס: איפה הדבר הזה בא לידי ביטוי?

אופיר אקוניס: במכון ז'בוטינסקי.

אופיר אקוניס: שם הדבר הזה בא לידי ביטוי.

אופיר אקוניס: אני מציע לכל מי שנמצא בחדר הזה לקחת שעתיים מזמנו לבקר בתערוכות, ולראות את המדים המקוריים ואת הכתבים של זאב ז'בוטינסקי.

אופיר אקוניס: האם נמצאים כאן נציגי משרד ראש הממשלה?

יהודית גידלי: הוזמנו שניים, אבל עדיין לא נכנסו.

אופיר אקוניס: אני מבקש לברר איפה נמצאים נציגי משרד ראש הממשלה.

אופיר אקוניס: אני חושב שזה מופרך, שנציגי משרד ראש הממשלה שאמורים לקיים את החוק הזה לא נמצאים כאן.

אופיר אקוניס: אני מכיר את דרורית שנים רבות מתפקידי הקודמים.

אופיר אקוניס: אני חושב, שהמרחק ממשרד ראש הממשלה לבניין הזה הוא לא גדול.

אופיר אקוניס: הייתי שמח אם הם היו כאן.

אופיר אקוניס: אני הייתי מבקש לדעת, האם החוק מתבצע, מה קרה בשנת 2009 ומה הולך להיות בשנת 2010.

אופיר אקוניס: מכון ז'בוטינסקי הוא אחד המקומות שאמורים היו לקבל את התמיכה הציבורית הכל כך נכונה לשימור החוק.

אופיר אקוניס: אני רוצה לדעת, כיצד הדבר הזה מתקיים.

ציון פיניאן: רשות הדיבור עוברת לחה"כ יריב לוין, יו"ר ועדת הכנסת.

ציון פיניאן: שני חברי הכנסת האלה הם ממשיכי דרכו של ז'בוטינסקי.

יריב לוין: אני לא יודע עד כמה לנציגים ממשרד החינוך יש את האינפורמציה לגבי הניצול התקציבי.

יריב לוין: הייתי מציע שנשמע את הנתונים.

יריב לוין: הרקע ליוזמה של הדיון הזה היתה התחושה שהחוק איננו מיושם בכלל, לא בהיבט התקציבי, לא בהיבט של עבודת המועצה הציבורית.

יריב לוין: אנחנו נמצאים ערב שנת 2010, שנה שצריכה להיות שנה של פעילות מוגברת בתחום הזה לאור העובדה שהיא שנה עגולה מבחינת תאריך לידתו ופטירתו של ז'בוטינסקי.

יריב לוין: נדמה לי, שראוי שהיינו שומעים על הערכות מאסיבית ורצינית לקראת השנה הזו.

יריב לוין: התחושה שלי היא או שזה נעשה בשקט מפליא או שזה לא נעשה.

יריב לוין: אני הייתי מבקש לקבל סקירה עם הנתונים, כמה כסף הוקצה על פי החוק בשנים האחרונות, למי הכסף הזה הלך, על פי אילו קריטריונים, מתי התכנסה המועצה בפעמים האחרונות, מה עמד על סדר יומה, מה תוכנית העבודה לשנת 2010.

יריב לוין: את כל הדברים האלה הייתי מבקש לשמוע לפני שאפשר יהיה בכלל לדון לעומק בנושא.

ציון פיניאן: אני מציע שנציג משרד החינוך ימסור את הנתונים.

ציון פיניאן: לפני כן, הייתי רוצה לקדם בברכה את רן כהן והסטודנטים.

אופיר אקוניס: איפה הם לומדים?

507: הם לומדים במכללה בקריית אונו משפטים.

507: הקורס האחרון שהם לומדים הוא הליכי חקיקה.

507: זאת הזדמנות לראות איך אתם דואגים לכך שחוק יתקיים.

אופיר אקוניס: אני רוצה לומר שבמקרה אנחנו עוסקים בזאב ז'בוטינסקי.

אופיר אקוניס: שמירת המורשת של האנשים שהניחו את היסודות לתנועה הציונות, בלי קשר לתפיסות שלהם או לרעיונות שלהם, היא חשובה מאוד.

אופיר אקוניס: אנחנו צריכים להגביר את הלימודים בנושא הזה.

אופיר אקוניס: אני יודע ששר החינוך קיבל לידיו ירושה לא פשוטה והוא מנסה להנחיל את המורשת.

אופיר אקוניס: גם נושא עולי הגרדום הוא חלק מהמאבק הציוני.

אופיר אקוניס: אני חושב שצריך בעניין הזה באמת לברך את שר החינוך.

אופיר אקוניס: אני מבקש לשלוח את ברכותינו.

ציון פיניאן: רן כהן, אנחנו ממשיכי דרכו של ז'בוטינסקי יודעים לכבד גם את אלה לשעבר.

507: אתם לא צריכים להתנצל.

507: יש חוק וצריך לקיים אותו.

507: זה מפתיע שראש הממשלה ושר החינוך הם מהליכוד, ודנים בזה.

507: הם היו צריכים בכלל לבוא ולמסור דוח.

אופיר אקוניס: מנהיג אחר מהתנועה הציונית, מנחם בגין, היה אומר: "המובן מאליו מוטב שייאמר".

אופיר אקוניס: אנחנו רוצים שהדברים המובנים מאליהם מוטב שייעשו ולא רק שייאמרו.

אופיר אקוניס: לכן אנחנו ביקשנו את הישיבה הזו.

אופיר אקוניס: אני רק מבקש לרשום את מחאתי על כך שאנחנו צריכים להמתין פה לנציגי משרד ראש הממשלה.

יהודית גידלי: נציגי משרד ראש הממשלה נמצאים בבניין בדרכם לכאן.

אופיר אקוניס: אם אנחנו הצלחנו להגיע בזמן לישיבה, אז גם נציגי משרד ראש הממשלה היו יכולים להגיע בזמן לישיבה.

ציון פיניאן: נציג משרד החינוך, בבקשה.

אלי חזן: לגבי עניין התקציב אני לא יכול לתת מענה.

אלי חזן: אני יכול לומר, שבסעיף 13 לחוק נאמר: "משרד החינוך והתרבות יקצה מלגות לימודים במסגרת חלוקת מלגות על ידי המשרד לצורך מחקר בנושאים הקשורים לפועלו ולחזונו הציוני של זאב ז'בוטינסקי, לפי כללים שיקבע שר החינוך".

אלי חזן: לצערנו, הכללים האלה לא נקבעו עדיין.

אלי חזן: השר התייחס לזה השבוע.

אלי חזן: הדבר הזה יתוקן.

אלי חזן: סעיף 11 לחוק מדבר על הציון במערכת החינוך: "אחת לשנה ביום י"ב בטבת יוקדש זמן בבתי הספר ללימוד פועלו וחזונו הציוני של זאב ז'בוטינסקי".

אלי חזן: אני אומר בהקשר הזה מספר דברים.

אלי חזן: קודם כל אני רוצה להודות לאנשי המשרד שעמלו בנושא: עוזרת המנכ"ל, מרים רקנטי, ציפי קוריצקי, שנמצאת איתנו פה ועשתה עבודת קודש, המפמ"ר מיכאל ירון ואנשי מינהל חברה ונוער, מתוכם מיכל דהן תפרט על העבודה שלהם.

אלי חזן: יום ז'בוטינסקי יתקיים בשבוע הבא ביום שלישי, 29 בדצמבר.

אלי חזן: שר החינוך גדעון שער יעביר שיעור על זאב ז'בוטינסקי בבית ספר אורט במעלה אדומים.

אלי חזן: מלבד זאת, יצא חוזר מנכ"ל בנושא שמנחה את בתי הספר .

אלי חזן: גברת ציפי קוריצקי תפרט בנושא.

אלי חזן: מלבד זאת, ישודר סרט על זאב ז'בוטינסקי בטלוויזיה החינוכית, שהיא יחידת סמך שלנו.

אלי חזן: אני רוצה להודות לגברת יפה ויגודסקי, מנהלת הטלוויזיה החינוכית.

אלי חזן: מבחינת המועצה הציבורית יש לנו שני נציגים.

אלי חזן: על כך אני לא יכול לתת דין וחשבון.

יריב לוין: האם באותו יום תוקדש שעה בכל בית ספר?

אלי חזן: יצא חוזר מנכ"ל בנושא, וכן חומרי לימוד בנושא.

אלי חזן: גברת מיכל דהן ממינהל חברה ונוער תפרט יותר.

אלי חזן: לא בכדי שר החינוך יעביר שיעור על זאב ז'בוטינסקי.

יריב לוין: באילו כיתות?

ציפי קוריצקי: בכל מערכת החינוך בחינוך היסודי והעל יסודי, מכיתה ד' ואילך.

אופיר אקוניס: אם הבנתי נכון, זו הפעם הראשונה שהדבר הזה קורה.

אופיר אקוניס: החוק נכנס לתוקף בשנת 2005, וכעת אנחנו כבר בשנת 2010.

אופיר אקוניס: האם זו פעם ראשונה שסעיף 11 בא לידי ביטוי?

ציפי קוריצקי: ביחידה שלנו לא פעלו בנושא.

אופיר אקוניס: אנחנו מברכים את שר החינוך על שפועל ליישום סעיף 11 בחוק.

יריב לוין: אני הייתי מבקש, שבמסגרת ההחלטה שנקבל כאן נבקש שיימסר לנו דיווח על הביצוע של היום הזה כפי שהיה בשטח, כדי שיהיה כאן מעקב על כך שזה יושם, וזאת דווקא משום שהוא כנראה סוף-סוף נעשה והוא בבחינת חידוש ביחס למה שהיה עד היום.

אופיר אקוניס: כיוון שהגיעו נציגות משרד ראש הממשלה, אולי כדאי לשמוע את הנתונים התקציביים.

ציון פיניאן: אנחנו נשמע את נציגי משרד ראש הממשלה.

דרורית שטיימיץ: בשנת 2009-2010 הוקצו 700,000 שקלים לפעילות הנצחתו של זאב ז'בוטינסקי, כאשר מתוכם 350,000 שקלים מיועדים לתמיכות בארגוני הנצחה.

דרורית שטיימיץ: יתר התקציב מיועד לפעילות המועצה להנצחה.

דרורית שטיימיץ: במסגרת פעילות המועצה להנצחה אנחנו מקיימים את הטקס הממלכתי מדי שנה.

דרורית שטיימיץ: באותו יום גם יתקיים כנס.

אופיר אקוניס: האם את מדברת על העלייה לקבר?

ציון פיניאן: האם זה התקציב היחידי לכל השנה?

דרורית שטיימיץ: זה התקציב היחידי.

אופיר אקוניס: אתם לא הייתם בתחילת הישיבה, אבל אני הקראתי מתוך סעיף 4 לחוק: שהמועצה הציבורית תייעץ לתמיכה במוסדות ציבור לשם שימור, שחזור והצגה של מוצגים ומסמכים הקשורים לחייו ופועלו של זאב ז'בוטינסקי.

אופיר אקוניס: הדבר הזה נמצא במכון ז'בוטינסקי.

אופיר אקוניס: מה התקציב של המכון שבא לידי ביטוי כתוצאה מסעיף 4?

אופיר אקוניס: אדוני המנהל, אני חושב שאתם היחידים המשמרים ומציגים מוצגים ומסמכים הקשורים לחייו.

יוסי אחימאיר: חד משמעית נכון.

דרורית שטיימיץ: במסגרת 700,000 שקלים 350,000 שקלים הולכים להקצאה לתמיכות, כאשר כל מוסד מגיש את תוכנית העבודה שלו וועדת התמיכות המשרדית מאשרת על פי מבחני התמיכה וקריטריונים שנקבעים מראש.

דרורית שטיימיץ: ה-350,000 מתחלקים באופן יחסי כאשר את החלק העיקרי מקבל מכון ז'בוטינסקי.

יריב לוין: אני חושב שצריך לעשות הבחנה בין שני דברים שונים לגמרי.

יריב לוין: יש תקציב לתמיכות, והוא מיועד לפעילויות של חינוך והסברה.

יריב לוין: נדמה לי, שסוגיית הארכיון היא דבר נפרד ושונה לחלוטין.

יריב לוין: הארכיון לא נכלל במסגרת התמיכות.

יריב לוין: אני חושב, שמדינת ישראל קיבלה החלטה במסגרת החוק הזה.

יריב לוין: החוק הזה אינו חוק באוויר.

יריב לוין: היא יכלה להחליט שהיא באה למכון ז'בוטינסקי ואומרת לו, אנחנו רוצים להלאים את הארכיון, תנו לנו את החומרים, אנחנו נשלב אותם במקום כזה או אחר ונשמר אותם.

יריב לוין: הרי לא יכולה להיות מחלוקת שאלה חומרים היסטוריים מהמדרגה הראשונה, ויש עניין ציבורי מהמעלה הראשונה לשמר אותם.

יריב לוין: היא יכלה לעשות דבר אחר ולומר, שברגע שיש חוק ישנה מידה של מחויבות לוודא שיש את האמצעים כדי לקיים את הפעילות הזו.

יריב לוין: ברור לחלוטין ש-350,000 שקלים המתחלקים על פני שורה שלמה של גופים, מטרות ופעילויות, אין שום סיכוי בעולם לקיים שום דבר, בטח שלא לשמר ארכיון כזה.

יריב לוין: אם יום אחד איזה תורם יחליט להפסיק לתרום, אנחנו נמצא את עצמנו במצב שאין כסף לוודא שגלאי העשן עובדים.

יריב לוין: השאלה היא, האם התקיים דיון במועצה הציבורית או במקום אחר על גובה הסכומים, על הקצאה של סכום שיוגדר לצורך הנושא של הארכיון באופן נפרד.

יריב לוין: אני מתפלא שנציגי המועצה בכלל אינם כאן.

יריב לוין: נדמה כאילו, ברצותו של מישהו מעבירים כמה מאות אלפי שקלים בשנה, דרך המועצה, מעל הראש של המועצה או בהתייעצות המועצה.

יריב לוין: אני לא מצליח להבין, איך זה מתבצע.

יריב לוין: בסופו של דבר התקציב הוא תקציב זעום.

יריב לוין: נדמה לי, שאין בכלל סדרי עדיפויות.

יריב לוין: כלומר, הדאגה לכך שהחומר הזה לא יאבד לא קיים.

יריב לוין: כהשלמה לשאלה שלי, אני רוצה לדעת האם נעשתה ביקורת מטעם המועצה.

יריב לוין: האם באים למכון ז'בוטינסקי, ובודקים האם הדברים נשמרים כמו שצריך ויש אמצעים להגן עליהם מפני גניבה?

אופיר אקוניס: הסכום של 700,000 שקלים הוא סכום שאני מתקשה להבין אותו, וגם הוא מתחלק וכולל גם את מימון אותו אירוע בהר הרצל.

אופיר אקוניס: דרורית, האם את יכולה להסביר איך בכלל הסכום הזה גובש?

אופיר אקוניס: אני חושב שהוא זניח, וגם הוא מתחלק.

אופיר אקוניס: זה דבר שהוא בלתי מתקבל על הדעת, גם ביחס למקומות אחרים.

ציון פיניאן: כולנו המומים מגובה הסכום.

ציון פיניאן: 700,000 שקלים מספיקים בשביל לקיים מועדון נוער שכונתי.

ציון פיניאן: הייתי רוצה לשמוע את מרדכי שריג.

מרדכי שריג: אני חבר הנהלת המכון.

מרדכי שריג: אני רוצה בראש ובראשונה להתייחס לסעיף הארכיון.

מרדכי שריג: אני מפנה את תשומת לבכם לתפקידי המועצה הציבורית.

מרדכי שריג: מעניין שסעיף 3(ב) מדבר על שימור, שחזור, הצגה של מוצגים ומסמכים הקשורים לחייו ופועלו של ז'בוטינסקי.

מרדכי שריג: סעיפים 10א(1), 10א(2), 11, 12 ו-13 מפרטים את כל הדברים שמופיעים בתפקידי המועצה הציבורית.

מרדכי שריג: למרבה הפלא, סעיף 4(3)(ב) לא מוזכר.

מרדכי שריג: כל העניין הזה של הארכיון לא מוזכר.

מרדכי שריג: אני הבאתי איתי עד שיגיד לכם מה חשיבותו של המכון.

מרדכי שריג: העד שלי הוא מנחם בגין.

מרדכי שריג: השנה היא 1952 וכך הוא אומר: "אנחנו אשר זכינו לצקת מים על ידיו של מורה הדור ומחדשו, אנחנו שזכינו מפיו לשמוע תורה, מתהלכים במרתף האוצרות הרוחניים וחיים שנית את תורת האמונה והנאמנות, את תורת המסירות וההקרבה, את תורת המרד והתקומה, אשר אבינו נטע בלבנו בפרי עטו באמרות פיו, בדוגמת חייו, ברוחו ובנפשו".

מרדכי שריג: זוהי עדותו של מנחם בגין לגבי חשיבותו של ארכיון ז'בוטינסקי.

מרדכי שריג: הסעיפים האלה נותנים פירוט שלם לגבי מה המועצה צריכה לעשות בעניין יום הזיכרון בבתי הספר וביחידות צה"ל.

מרדכי שריג: יש פה לאקונה בחוק.

מרדכי שריג: כל נושא השימור אבד.

מרדכי שריג: אנחנו מבקשים את זה לתקן.

מרדכי שריג: הערה שנייה מתייחסת לכך, שאין ביטוי למעמד המיוחד של גופים נתמכים.

מרדכי שריג: כפי שאמרה דרורית, 350,000 שקלים הולכים לתפקידי המועצה הציבורית, שעד לפני חודש היה לי הכבוד להיות חבר בה.

מרדכי שריג: אני התפטרתי מרצוני הטוב והעברתי את הירושה ליוסי.

מרדכי שריג: עכשיו אני רוצה לגלות לכם סוד: מכון ז'בוטינסקי שהוא הגוף הכי גדול שמטפל במשנתו ובמורשתו של ז'בוטינסקי קיבל הקצבה "אדירה" של כסף השנה – 53,000 שקלים.

מרדכי שריג: אילו חבריי להנהלה היו שומעים בקולי, הם היו לוקחים את הסכום הזה ומחזירים אותו אחר כבוד למי שנתן אותו.

מרדכי שריג: לתת למכון ז'בוטינסקי 53,000 שקלים לשנה זה עלבון.

מרדכי שריג: עלבונות אנחנו לא צריכים לספוג.

מרדכי שריג: צריך להבין, שכל מה שעובר דרך תקציב תמיכות מחייב מצ'ינג.

מרדכי שריג: כלומר, מול השקל שהממשלה נותנת אנחנו צריכים לתת 1.20 או 1.80, הכל לפי המקרה.

מרדכי שריג: עניין אחזקת הארכיון חייב להיות מחוץ לתקציב התמיכות.

מרדכי שריג: הוא צריך להיות מוקצב בלי מצ'ניג לסכומים אחרים.

מרדכי שריג: בלי זה אנחנו לא נוכל לעמוד במשימה.

מרדכי שריג: הגיע הזמן למצוא סכום כסף בכל שנה למימון 2-4 דוקטורנטים, כדי שיעסקו במחקרים על ז'בוטינסקי ותנועתו.

מרדכי שריג: אנחנו לא יכולים להפקיר את האקדמיה כולה לצד אחד של המפה הפוליטית.

מרדכי שריג: אם אנחנו נעמיד לנושא הזה 150,000 שקלים ונחלק אותם ל-3 מלגות קיום ל-3 דוקטורנטים, אנחנו נקבל מדי שנתיים-שלוש שלושה מחקרים בתחום שהציונות נסתרת.

ציון פיניאן: רשות הדיבור ליוסי אחימאיר.

יוסי אחימאיר: אני מברך את חברי הכנסת ויו"ר הוועדה על ייזום הדיון החשוב הזה בוועדת החינוך.

יוסי אחימאיר: דברי הפתיחה שנאמרו פה מבטאים את התחושה שלנו, את הצורך לקדם את תורתו ומשנתו של זאב ז'בוטינסקי על פי החוק שנחקק בשנת 2005.

יוסי אחימאיר: המכון היה בין הדוחפים לקידום חקיקת החוק.

יוסי אחימאיר: את חקיקת החוק הובילו חה"כ רוני בראון ומלי פולישוק.

יוסי אחימאיר: לנו היה תפקיד גדול מאחורי הקלעים לקדם את החוק, כדי להשיג את כל אותן המטרות שנאמרו פה.

יוסי אחימאיר: אני מברך את הנוכחות של אחינו הדרוזים פה.

יוסי אחימאיר: אני חושב שזה תואם את דבריו והגותו של זאב ז'בוטינסקי: "שם ירווה לו משפע ואושר בן ערב, בן נצרת ובני".

יוסי אחימאיר: בן ערב ראשון, בן נצרת שני ובני שלישי.

יוסי אחימאיר: זה הסדר אצלו.

יוסי אחימאיר: הדיון הזה הוא צורך השעה, כדי לוודא יישום יותר יעיל של החוק.

יוסי אחימאיר: מכון ז'בוטינסקי קיים כבר למעלה מ-70 שנה.

יוסי אחימאיר: הגוף הזה עוסק ביישום תורת ז'בוטינסקי.

יוסי אחימאיר: המכון הוא לא גוף פוליטי, הוא עמותה ציבורית, ומטרתו לתת ביטוי ולהציג את משנתו של אחד מנציגי הציבור הבולטים והחשובים ביותר.

יוסי אחימאיר: משנת 2005 ועד עכשיו יישום החוק הוא דל מאוד, וזה מסיבות שונות.

יוסי אחימאיר: אני לאו דווקא מאשים את חברותינו ממשרד ראש הממשלה.

יוסי אחימאיר: העובדה היא שההתחלה היתה צולעת מאוד והיישום קלוש.

יוסי אחימאיר: כמו שנאמר פה, גם התקציבים דלים מאוד.

יוסי אחימאיר: על פי החוק אפשר לקבל ליישום החוק עד 5,000,000 שקלים.

יוסי אחימאיר: כלומר, אם למועצה היו יותר שיניים, כוח ועבודה יותר יעילה, היא היתה יכולה להיאבק ולהשיג את ה-5,000,000 שקלים האלה.

ציון פיניאן: אז ממה ואיך אתם מתקיימים היום?

יוסי אחימאיר: ממנהל התרבות.

יוסי אחימאיר: השנה קיבלנו 1,380,000 שקלים, וזה עוזר בשביל לפתוח את הדלתות ולתת משכורות רעב ל-12 עובדים.

יוסי אחימאיר: כל יתר התקציב הוא ממאמץ שאנחנו עושים להשיג תרומות.

יוסי אחימאיר: כמו שאתם מבינים, התרומות הולכות ופוחתות בשנים האחרונות, ולכן המצוקה גוברת.

יוסי אחימאיר: זה לא אומר שהפעילות נחלשה.

יוסי אחימאיר: הפעילות בהחלט נעשית, ואני מניח שהיא מורגשת.

יוסי אחימאיר: אני חושב, שבמועצה לא הבינו שבלי מכון ז'בוטינסקי אין חוק.

אופיר אקוניס: מתי התכנסה המועצה?

יוסי אחימאיר: צריך לומר לזכותה של המועצה שהיא התכנסה לפני שבועיים.

יוסי אחימאיר: למרות שלא הייתי אז חבר המועצה, הופעתי שם.

יוסי אחימאיר: ניתנה אז תנופה מסוימת לפעילות, בעיקר לקראת שנת 2010.

יוסי אחימאיר: הטילו עליי כמנכ"ל מכון ז'בוטינסקי להכין תוכנית לאירועים לשנת 2010, אירועים שיציינו 130 שנה להולדתו ו-70 שנה לפטירתו.

יוסי אחימאיר: הוקם צוות, והעבודה הזו נעשית.

יוסי אחימאיר: בקרוב היא תוגש ליו"ר המועצה, רוני מילוא ומזכירות המועצה.

יוסי אחימאיר: בנוסף, הובטח שלפעילות המיוחדת הזו יהיו 25 אירועים אקדמאים ומופעים, שיבטאו את כל הרב גוניות של אישיותו של ז'בוטינסקי, הגותו וירושתו הספרותית.

יוסי אחימאיר: אני מקווה, שלאירועים תהיה הקצבה מיוחדת מעבר ל-700,000 שקלים שכבר הוקצו.

יוסי אחימאיר: בלי זה אי אפשר יהיה לבצע את הפעילות הזו.

יוסי אחימאיר: כמו שמרכז בגין הוא במרכז חוק בגין וכמו שמרכז רבין הוא במרכז חוק רבין, מכון ז'בוטינסקי צריך להיות במרכז חוק ז'בוטינסקי.

יוסי אחימאיר: עם כל הכבוד לגופים אחרים, מכון ז'בוטינסקי עם החומרים שלו, עם הפעילות שלו, עם היכולות שלו, עם ניסיון עתיר השנים שלו, הוא זה שצריך לקבל ביטוי.

יוסי אחימאיר: היום אין ביטוי למכון ז'בוטינסקי בכלל בחוק.

יוסי אחימאיר: אני לא אומר את זה לטובת מכון ז'בוטינסקי בלבד.

יוסי אחימאיר: אני אומר את זה לטובת עצם יישום החוק.

אופיר אקוניס: אומר מנהל המכון, שהמרכזיות של מכון ז'בוטינסקי בחוק, בניגוד לחוקי בגין ורבין, לא נמצאת.

אופיר אקוניס: יכול להיות שהחוק הזה טעון תיקון.

יריב לוין: האם חברי המועצה הציבורית זומנו כאן לדיון?

דרורית שטיימיץ: כל נציגי המועצה הוזמנו.

דרורית שטיימיץ: רוני מילוא יו"ר המועצה הגיש את מכתב התפטרותו ממש בימים אלה.

אופיר אקוניס: זו אמירה מעניינת.

אופיר אקוניס: יו"ר המועצה הציבורית הודיע שהוא עוזב.

אופיר אקוניס: פעם ראשונה שאני שומע על כך.

יריב לוין: כלומר, כל חברי המועצה יודעים שיש היום דיון.

אופיר אקוניס: מהי סיבת ההתפטרות?

אופיר אקוניס: מי ממנה את המחליף?

אופיר אקוניס: האם זה מינוי של ראש ממשלה לבד?

ציון פיניאן: כן.

ציון פיניאן: כתוב בחוק.

דרורית שטיימיץ: המינוי הוא על פי המלצת המועצה לראש הממשלה.

אופיר אקוניס: האם מכתב ההתפטרות יועד לראש הממשלה?

דרורית שטיימיץ: כן.

ציון פיניאן: אני מעביר את רשות הדיבור לנציג משרד החינוך, מיכאל ירון.

אופיר אקוניס: אדוני היו"ר, אני חייב לעזוב.

אופיר אקוניס: אני צריך להתחיל ישיבה של ועדת הכלכלה.

אופיר אקוניס: היום יום הפריפריה בכנסת, ואנחנו עוסקים בענייני התיירות בפריפריה, שהיא משאבת כסף גדולה מאוד לפריפריה ולמדינת ישראל בכלל.

אופיר אקוניס: כאיש טבריה, אני מזמין אותך לבוא ולהציג את בעיותיה של טבריה, והן גדולות בתחום התיירות.

יוסי אחימאיר: אני רוצה להגיד לך, שאנחנו הפעלנו בשנת 2009 תוכנית ציונות במרכז.

יוסי אחימאיר: אנחנו מביאים על חשבוננו אוטובוסים של תלמידים מהפריפריה, כדי לראות את המיצגים ולשמוע הרצאה על ז'בוטינסקי.

יוסי אחימאיר: באו אלפי תלמידים משדרות, באר שבע, דימונה, ירוחם ויתר הערים מהצפון.

ציון פיניאן: הפעם יבואו גם מטבריה.

יוסי אחימאיר: אנחנו נקרא לזה השנה "ז'בוטינסקי במרכז".

אופיר אקוניס: יפה.

אופיר אקוניס: אני מתנצל שאני צריך ללכת לנהל את ישיבת ועדת הכלכלה.

אופיר אקוניס: אני אומר לך, יוסי, אחרי ששמעתי את הערתך בנוגע לחוסר מרכזיותו של המכון בחוק הזה, שחה"כ לוין ואני ניזום תיקון חוק אל מנת לשים את מכון ז'בוטינסקי במרכז.

יוסי אחימאיר: כמובן מבלי לפגוע בגופי האחרים.

מיכאל ירון: אני מבקש להדגיש, שעם כל החשיבות של יום ז'בוטינסקי יש גם דברים קבועים בתוכנית הלימודים בהיסטוריה.

מיכאל ירון: גם בתוכנית הלימודים של כיתה ט' וגם בתוכנית הלימודים בחטיבה העליונה לומדים על ז'בוטינסקי.

מיכאל ירון: היו"ר ציון פיניאן:

מיכאל ירון: האם הנושא של ז'בוטינסקי ומורשתו נמצא בבחינות הבגרות?

מיכאל ירון: בשלוש שנים האחרונות היו שאלות על קיר הברזל, על ז'בוטינסקי.

מיכאל ירון: בגלל מסגרת הזמן הקטנה, יש נושאי רוחב, שבמסגרתם עולים הויכוחים העקרוניים: הבלגה מול התקפה, הויכוח סביב ועדת פיל, ואז עמדתו של ז'בוטינסקי נשמעת.

מיכאל ירון: זה חלק מתוכנית הלימודים הקבועה.

מיכאל ירון: אני חושב, שזה לא פחות חשוב מאשר פעילות ביום אחד.

ציון פיניאן: רשות הדיבור עוברת למיכל דהן.

מיכל דהן: אני נציגת מנהל חברה ונוער בתוך משרד החינוך, מנהל העוסק בצדדים החינוכיים-ערכיים בכיתות ז'בוטינסקי עד יב'.

מיכל דהן: אנחנו פיתחנו תוכנית על מורשתו של זאב ז'בוטינסקי.

מיכל דהן: בכל בית ספר יש רכז חינוך חברתי, והוא אחראי על התוכנית החינוכית של בית הספר ועל שיעורי החינוך.

מיכל דהן: רכזי חינוך אלה קיבלו את החומרים לקראת יום ז'בוטינסקי החל בשבוע הבא.

מיכל דהן: אנחנו מאמינים שבכל בתי הספר שעת חינוך אחת תוקדש לנושא.

מיכל דהן: בנוסף, פיתחנו טקסים כאפשרות לביצוע בבתי הספר.

מיכל דהן: אנחנו מכניסים את זה לסמינרים של מנהיגות בני נוער: של"ח, מש"צ – מדרכי של"ח צעירים.

מיכל דהן: בנוסף, מעבר לשעת החינוך, אנחנו מנסים להחדיר את הנושא במסגרות אחרות.

מיכל דהן: אני חושבת שיש לנו במה להתגאות.

אלי חזן: אני רוצה שגברת ציפי קוריצקי תפרט על העבודה במשרד.

אלי חזן: היא עבדה מאוד קשה לקראת היום הזה.

ציפי קוריצקי: כפי שאלי אמר, אנחנו הפקנו חומרי למידה שהם ייחודיים לציון זכרו של ז'בוטינסקי.

ציפי קוריצקי: אני אעביר את החומרים כדי שתוכלו להתרשם מהם.

ציפי קוריצקי: חומרי הלמידה עוסקי בהיבטים מרכזיים בהגותו ובהשקפת עולמו של ז'בוטינסקי.

ציפי קוריצקי: הם עוסקים בעיקר בהיבטים של רעיון התחייה הלאומית, השפה העברית ומרכזיותה בחיי העם היהודי בארצו, התפיסה החברתית-כלכלית והצגת עקרונות לחברה מתוקנת, ז'בוטינסקי כאיש חינוך, אמונתו העזה בכוחו של הנוער להגשים רעיונות ולחולל שינוי, תנועת בית"ר, העקרונות המוסריים של ז'בוטינסקי והביטוי שלהם בחיי היום-יום, הדת היהודית וכל המשתמע מכך.

ציפי קוריצקי: גיליון הלמידה מציע מגוון מקורות.

ציפי קוריצקי: חלק גדול מהמקורות הם מקורות שנכתבו על ידי ז'בוטינסקי, כך שניתן להתרשם מהאדם, הגותו, השקפת עולמו וכתיבתו כנואם, כמשורר.

ציפי קוריצקי: ביום ז'בוטינסקי הגיליונות האלה יחולקו לכל התלמידים.

ציפי קוריצקי: כל תלמיד ילמד את הנושא כאשר גיליון הלמידה לנגד עיניו.

ציפי קוריצקי: למורים מצורף מדריך למורה עם הנחיות מפורטות על מה לשים את הזרקור, במה להתמקד, שאלות לדיון והפעלות חינוכיות שונות.

ציון פיניאן: נציג משרד המשפטים, חנן ארליך, בבקשה.

חנן ארליך: אני עוסק בנושא התמיכות במשרד המשפטים, ומכאן הזיקה שלי לנושא.

חנן ארליך: צריך להפריד בין שלושה עניינים הנוגעים ליישום החוק: היקף התקציב, קיום מבחני תמיכה והתוכן שלהם, היישום של אותם מבחני תמיכה.

חנן ארליך: בדיוק היום לפני שנה פורסמו מבחנים מפורטים, שנותנים מענה לדברים שנשמעו פה בעניין פירוט התפקידים של המועצה ויישום, פירוט של התכנים שבהם עוסק החוק.

חנן ארליך: בסעיף 3(ב) יש פירוט של הפעילויות.

חנן ארליך: סעיף 5(א) מפרט את התכנים הנוגעים לשימור, שחזור והצגת מוצגים הקשורים לנושא.

חנן ארליך: סעיף 5(ב) מפרט תכנים של הדרכה.

חנן ארליך: כלומר, המבחנים נותנים מענה לעניין הזה.

חנן ארליך: חשוב להבין, שהיקף התקציב לא נוגע למבחנים עצמם.

חנן ארליך: השאלה היא, עד כמה הממשלה מחליטה לתקצב.

חנן ארליך: זה עניין שקשור בהחלט להשפעה של הציבור.

יריב לוין: אני מבקש לשאול על המבחנים.

יריב לוין: מרוב שעושים מבחנים כדי שהכל יהיה תקין וטוב, התוצאה הסופית היא בדיחה.

יריב לוין: יותר מזה, אני הייתי מצפה שתבוא ותאמר שאמנם גיבשתם מבחנים, אבל אחרי שישבתם פה ושמעתם את הדברים הבנתם שאולי המשקל לא נכון.

יריב לוין: הרי המבחנים לא ירדו אלינו כתורה מסיני.

יריב לוין: יש כאן עניין של מדיניות וקביעת סדרי עדיפויות.

יריב לוין: צריך לבוא ולהחליט, האם טקס הוא שווה ערך לכל הפעילות האחרת או ששימור הארכיון הוא יותר חשוב לנו ואנחנו מעדיפים טקס יותר מצומצם והשקעה יותר משמעותית בשימור הארכיון.

יריב לוין: זאת שאלה של מדיניות, והיא לא שאלה של קריטריונים טכניים.

יריב לוין: ברגע שמחליטים שאנחנו רוצים להקדיש את הרוב לארכיון, אתה תקבע קריטריונים איך בודקים מי מקיים ארכיון והחלוקה תיעשה באופן שוויוני לכל הארכיונים.

יריב לוין: התהליך צריך להתבצע הפוך.

יריב לוין: המועצה אמורה להמליץ לראש הממשלה על מדיניות ויעדים.

יריב לוין: האם יש הוראות של משרד ראש הממשלה כאשר אתם באים לקבוע קריטריונים – את זה צריך לעשות, זה יותר חשוב, לקראת שנת 2010 צריך לשים דגש באופן חד פעמי באותה שנה - או שזה נעשה באופן טכני?

חנן ארליך: זה בדיוק מה שהמבחנים עושים.

חנן ארליך: המבחנים מדברים על כך שהמועצה היא זו שמשפיעה וממליצה על המדיניות והחלוקה, גם על חלוקה פנימית לפי אמות מידה שקובעות לאיזה תחום יינתן תקציב יותר גדול.

חנן ארליך: סעיף 7(1) קובע ניקוד לפי פעילויות לכל מוסד ציבור שמגיש בקשה, ושם ניתנות 35 נקודות לאיכות הפעילויות, ייחודיות וכו', בעוד שכל שאר המדדים הם פחות.

חנן ארליך: לקיום פעילות ביום ז'בוטינסקי ניתנו 10 נקודות וכו'.

חנן ארליך: בהחלט יש התייחסות לאיכות, ויש ניקוד שונה ודיפרנציאלי.

חנן ארליך: יכול להינתן ניקוד שונה אם המועצה תבוא ותמליץ, שלנושאי שימור ושחזור יינתנו אחוזים גבוהים יותר.

חנן ארליך: המועצה היא זו שקובעת את המדיניות, והמבחנים רק באים ליישם את זה באופן שוויוני על כלל הגופים.

חנן ארליך: ניתן מענה מלא במבחנים הנוכחיים.

חנן ארליך: אפשר לדון, האם ראוי שרק מכון אחד, חשוב ככל שיהיה, יקבל את התמיכה.

חנן ארליך: כאשר מדברים על רבין, החוק הוא חוק מרכז רבין.

חנן ארליך: זה חוק שעוסק בגוף אחד.

חנן ארליך: משרד המשפטים סבור, שיש קושי מסוים בלקחת מוסד אחד ולעשות חוק על שמו, אבל זו החלטה של המחוקקים.

חנן ארליך: מכון ז'בוטינסקי מקבל עדיפות בחוק.

ציון פיניאן: לא בכסף.

חנן ארליך: למכון ז'בוטינסקי יש שלושה נציגים במועצה הציבורית, בניגוד לכל שאר הגופים.

חנן ארליך: יש עוד גופים שיש להם רק נציג אחד.

חנן ארליך: בחוק הזה יש עשרה נציגים של גופים מתוך כלל 25 חברי מועצה, שזה שיעור גבוה מאוד ביחס לחוקים דומים אחרים.

חנן ארליך: בחוק מרכז רבין יש 7 מתוך 29.

חנן ארליך: בחוק לשימור זכרו של הרצל יש אפילו שיעור נמוך מזה.

חנן ארליך: בהיבט הזה יש יתרון לחוק.

יוסי אחימאיר: נציג משרד המשפטים דיבר במונחים טכניים-משפטיים, כפי שהוא אמון עליהם.

יוסי אחימאיר: אני אתן דוגמא הממחישה איך החוק פועל לרעת קיום החוק:

יוסי אחימאיר: אנחנו במכון ז'בוטינסקי קיבלנו בשנת 2009 53,000 שקלים, כאשר התנאי לקבלת הכסף היה להוציא על אותם 3 פרויקטים שהגשנו 200,000 שקלים מכספנו.

יוסי אחימאיר: הפרופורציה היא אבסורדית.

יוסי אחימאיר: בשביל מה להתאמץ?

יוסי אחימאיר: אתה מקבל מהם 30% ו-70% אתה צריך למצוא ממקורות אחרים.

יוסי אחימאיר: אין לנו איך להשיג את ה-70% האלה.

ציון פיניאן: חה"כ לוין ואני מכירים את זה מתחומים אחרים בוועדות אחרות.

יוסי אחימאיר: את נושא הארכיון צריך להוציא מתקציב התמיכות.

יוסי אחימאיר: בלי הארכיון והמכון אין חוק.

יריב לוין: אני הייתי רוצה להפנות עוד שאלה אחת לנציגת משרד ראש הממשלה.

יריב לוין: איך נקבע הסכום של ה-700,000 שקלים?

יריב לוין: האם נעשה איזשהו דיון?

יריב לוין: מאיפה זה מגיע?

דרורית שטיימיץ: לספר את ההיסטוריה, אני לא כל כך יודעת.

דרורית שטיימיץ: הסכום של 700,000 שקלים הוא בסיס התקציב לנושא התמיכות.

דרורית שטיימיץ: אני רוצה לספר לכם, ש-700,000 שקלים בהשוואה לגופי הנצחה אחרים הם לא מעט כסף בתקציב משרד ראש הממשלה.

דרורית שטיימיץ: משרד ראש הממשלה אמון על הנצחת כלל נשיאי ישראל וראשי ממשלותיה, ששם התקציב הרבה יותר זעום.

דרורית שטיימיץ: לז'בוטינסקי והרצל הוקצה סכום זהה, וזאת בהשוואה למונצחים אחרים: גולדה, משה שרת וכו'.

יריב לוין: מי מגבש את ההחלטה הזו?

יריב לוין: מי מחליט כמה הולך להנצחה של גולדה להבדיל מז'בוטינסקי?

יריב לוין: מי האיש שבסוף מקבל את איקס ההקצאה שישנה בתקציב המדינה ועושה את החלוקה הזו?

דרורית שטיימיץ: זו העדפה של תקציב.

יריב לוין: מי עושה את זה?

דרורית שטיימיץ: ראש הממשלה.

יריב לוין: אבל ברור לגמרי שראש הממשלה לא יושב ועובר על המספרים של התקציבים האלה.

יריב לוין: מי הגוף שעושה את זה?

דרורית שטיימיץ: מנכ"ל משרד ראש הממשלה.

יריב לוין: ומי עושה את זה לצידו?

יריב לוין: אני מנסה להבין, מול מי אנחנו צריכים לנסות לעבוד כדי להשיג תוצאות יותר טובות.

דרורית שטיימיץ: הפנייה צריכה להיות למנכ"ל משרד ראש הממשלה.

דרורית שטיימיץ: הגורמים המקצועיים במשרד הם אלה שמגבשים את הצעת תקציב המשרד.

דרורית שטיימיץ: מי שסוגר את כל הדברים זה מנכ"ל משרד ראש הממשלה.

יריב לוין: התקצוב של מרכז רבין ומרכז מורשת רבין בא גם הוא מתוך המערכת הזו?

דרורית שטיימיץ: כן.

יריב לוין: אבל שם הסכומים יותר גבוהים, אני מניח.

דרורית שטיימיץ: כן.

יריב לוין: עד כמה שאני יודע, הם לפחות פי שניים, אם לא פי שלושה.

דרורית שטיימיץ: הם הרבה יותר גבוהים.

יריב לוין: האם יש לכם קריטריונים לקביעת הסכום?

דרורית שטיימיץ: לא שאני יודעת.

יוסי אחימאיר: המועצה לא נלחמת על הסכום.

יוסי אחימאיר: ניתן לקבל עד 50,000,000 שקלים.

יוסי אחימאיר: זו המועצה צריכה להילחם על זה.

יריב לוין: מתי עתיד להתמנות יו"ר חדש למועצה?

דרורית שטיימיץ: ממש בימים אלה נודע לנו על כך.

יריב לוין: גם התשובה שלא יודעים היא תשובה.

ציון פיניאן: אני רוצה לסכם את הישיבה: הוועדה מברכת ומחזקת את משרד החינוך ואת פעילותו להנצחת מורשתו של זאב ז'בוטינסקי.

ציון פיניאן: הוועדה קוראת למשרד ראש הממשלה לפעול לכינוס מיידי של מועצת ז'בוטינסקי, ולהחליט על תקצוב מלוא הסכום הקבוע בחוק לטובת הנצחת מורשתו של ז'בוטינסקי, תוך הפניית מירב המשאבים למכון ז'בוטינסקי המחזיק בארכיון פעילות שוטפת לשמירת מורשתו.

ציון פיניאן: בנוסף, הוועדה מבקשת למסור דו"ח על יום הנצחה במוסדות החינוך.

דרורית שטיימיץ: בחוק לא קבוע הנושא של תקציב.

ציון פיניאן: אנחנו חברי הכנסת נקבע פגישה עם מנכ"ל משרד ראש הממשלה, ונטפל בזה.

יריב לוין: אני רוצה לברך את נציגי משרד החינוך, ואת שר החינוך שהוביל את המהלך הזה.

ציון פיניאן: תודה רבה, הישיבה נעולה.